Zakavoliai
Zakavoliai – kaimas Varėnos rajono savivaldybės vakarinėje dalyje, 2 km į šiaurę nuo Merkinės, Subartonių miškuose, prie Laujos ežero ir Straujos žemupio. Prie upės kranto veikia juodosios keramikos meistro Petro Pretkelio dirbtuvės. Pietiniu pakraščiu eina vieškelis  5021  Kampai–Ryliškiai–Merkinė , ruože nuo Merkinės link Straujos upelio vedė akmeninis grindinys, 2021–2022 m. rekonstruojant kelią sunaikintas.